བོད་ནང་དུ་ཆོལ་ཁ་གསུམ་གྱི་བོད་མི་ཡོངས་རྫོགས་ཁོར་ཡུག་གི་གནས་སྟངས་ཛ་དྲག་པོ་དང་དཀའ་ངལ་ཆེན་པོ་ཞིག་གི་འོག་ཏུ་གནས་བཞིན་ཡོད་ནའང༌།བོད་ཆོལ་ཁ་གསུམ་ཡོངས་རྫོགས་རྡོག་རྩ་གཅིག་ཏུ་བསྒྲིལ་ནས་བོད་ཀྱི་ཆོས་དང་རིག་གཞུང་མི་ཉམས་རྒྱུན་འཛིན་ཡོང་བའི་དོན་དུ་སྐུ་ལས་ཚད་མེད་བསྐྱོན་བཞིན་པ་རེད།བོད་ཆོལ་ཁ་གསུམ་སྐྱིད་སྡུག་མཉམ་གཤིབས་དང་མཐུན་ལམ་རྡོག་རྩ་གཅིག་ཏུ་བསྒྲིལ་ནས་གནས་ཐུབ་ཡོད།མ་འོངས་པར་ཡིན་ནའང་བོད་མི་ཡོངས་རྫོགས་ཀྱིས་ྋརྒྱལ་བ་རིན་པོ་ཆེའི་ཐུགས་རེ་ལྟར།སྔར་བཞིན་བོད་ཆོལ་ཁ་གསུམ་རྡོག་རྩ་གཅིག་ཏུ་བསྒྲིལ་བའི་ཐོག་ནས་བོད་ཀྱི་རྩ་དོན་ཐོག་ལ་འབད་བརྩོན་གནང་རོགས་ཞེས་ཞུ་འདོད་བྱུང༌།